အောင်စိန်သာ

thumb|ဦးအောင်စိန်သာ
## ဦးအောင်စိန်သာ
ဦးအောင်စိန်သာစွာ ရက္ခိုင်တိုင်းရင်းသားတိ တိုးတက်ရီးပါတီ မင်းပြားမြို့နယ် ပြည်သူ့ လွှတ်တော် ကိုယ်စားလှယ်  ဖြစ်တေ။
ဦးအောင်စိန်သာကို မင်းပြားမြို့နယ် စာရီးကြီးရွာ၌ ၁၉၃၇ ခု ဧပြီလ ၂၆ ရက်နိမာ အဖ ဦးမောင်သာ၊ အမိ ဒေါ်လှမဖြူရို့မှ မွီးဖွားခရေ။

ဦးအောင်စိန်သာစွာ ရန်ကုန် တက္ကသိုလ်မှ ဘီအေဘွဲ့ရဟိသူ တဦးလည်း ဖြစ်တေ။ ဦးအောင်စိန်သာစွာ ၁၉၆၂-၆၃ ခု ရန်ကုန်တက္ကသိုလ် ကျောင်းသားတိ ပညာရီးလှုပ်ယှားမှုမာ ပါဝင်ခသ နန့် ရာသက်ပန် ကျောင်းထုတ်ခံခရသူ ဖြစ်တေ။ ယင်းချင့်အပြင် ၁၉၇၅ ခုနှစ် ရက္ခိုင် သီးခြားပြည်နယ် ထူထောင်ရန် ကြံစည်မှုနန့် ထောင် တသက်တကျွန်း ချမှတ်ခံခရပြီး ၁၉၈၀ ခုနှစ်မာ လွတ်ငြိမ်းချမ်းသာခွင့် အမိန့်နန့် ပြန်ပနာ လွတ်မြောက်ပါလတ်တေ။

ဦးအောင်စိန်သာစွာ ၂၀၁၀ ရွီးကောက်ပွဲမာ ရက္ခိုင်တိုင်းရင်းသားတိ တိုးတက်ရီးပါတီ အမတ်အဖြစ် ရွီးကောက်ပွဲ ဝင်ရောက်နိူင်းပြိုင်ရာ မင်းပြားမြို့နယ်မာ ဦးအောင်စိန်ရာမှ မဲအရီအတွက် ၃၀၇၇၂ မဲနန့် အနိုင်ရဟိခရေ။

အောင်စိန်သာစွာ စာကြည့်တိုက်အသင်း မိဇံရပ်ကွက် စစ်တွေမြို့၊ တက္ကသိုလ် ကျောင်းသားတိ ပညာသင် ထောက်ပံ့ရီးအဖွဲ့ (ရန်ကုန်)၊ ရန်ကုန်တက္ကသိုလ် ရက္ခိုင် ကျောင်းသား/သူတိ အသင်း အတွင်းရီးမှူး၊ ဒုဥက္ကဋ္ဌ၊ ရန်ကုန်တက္ကသိုလ် လူမျိုးစု ကျောင်းသားတိအသင်း အတွင်းရီးမှူး အဖွဲ့ဝင်နန့် သဘာပတိ အဖွဲ့ဝင် ဝန်ပိကို တာဝန်ယူ လုပ်ဆောင်ခသူ ဖြစ်တေ။ ဦးအောင်စိန်သာစွာ စစ်တွေမြို့ဟိ တိုးတက်ရီးလူငယ်တိ အစီးအရုံး အတွင်းရီးမှူး တာဝန်ကို ထမ်းဆောင်ခရေ။

၁၉၈၈ ခုနှစ် လူထုဒီမိုကရေစီလှုပ်ယှားမှု၌ ရန်ကုန်မြို့နန့် စစ်တွေမြို့ရို့တွင် ပါဝင်ခပြီး ၁၉၉၀ ခုနှစ်မာ တပ် ပေါင်းစု ပါတီဥက္ကဋ္ဌ အဖြစ် ပါဝင်ခရေ။

၂၀၁၂-ခု၊ မာ့ခ်ျလ (၁)ရက်မာ ဦးအောင်စိန်သာစွာ လွှတ်တော် အစည်းဝီးအတွက် ရောက်ဟိနေစဉ် နီပြည်တော်မာ လူကြီးရောဂါနန့် ကွယ်လွန်ရေ။

ရက္ခိုင်ပြည်နယ်၊ မင်းပြားမြို့နယ်၊ ပြည်သူ့လွှတ်တော်ကိုယ်စားလှယ်၊ ပြည်သူ့လွှတ်တော် စီးပွားရီးနန့် ကုန် သွယ်ရီးလုပ်ငန်း ဖွံ့ဖြိုးတိုးတက်ရီး ကော်မတီဝင် ဦးအောင်စိန်သာကို ရက္ခိုင်ပြည်နယ် မင်းပြားမြို့နယ် စာရီးကြီးကျေးရွာ၌ ၁၉၃၇-ခုနှစ်၊ ဧပြီလ ၂၀ ရက်နိမာ အဖ ဦးမောင်သာ၊ အမိ ဒေါ်လှမဖြူရို့ မှ မွီးဖွားခရေ။ စစ်တွေမြို့ မိဇံရပ်ကွက်မာ မူလတန်းပညာ သင်ကြားခရေ။ စစ်တွေမြို့ အထက(၁)မှ ဒဿမတန်း အောင်မြင်ခပြီး ရန်ကုန်တက္ကသိုလ်မာ (၁၉၅၇)ခုနှစ်မှ (၁၉၆၄)ခုနှစ်အထိ ပညာသင်ယူခပြီး ဝိဇ္ဖာဘွဲ့ ရဟိခရေ။ ၁၉၆၀-၆၂ ခုနှစ်မာ ရန်ကုန်တက္ကသိုလ် ရက္ခိုင်ကျောင်းသူ/သားတိအသင်း အတွင်းရီးမှူး၊ ဥက္ကဋ္ဌ ဝန်ပိကို ထမ်းဆောင်ခရေ။ ရန်ကုန်တက္ကသိုလ် လူမျိုးစု ကျောင်းသားတိ အတွင်းရီးမှူးအဖွဲ့ဝင်၊ သဘာပတိအဖွဲ့ဝင် အဖြစ်လည်း ဆောင်ရွက်ခရေ။ ရန်ကုန်တက္ကသိုလ် ရခိုင့် တန်ဆောင် မဂ္ဂဇင်း (၁၉၅၈-၅၉)ခုနှစ်အထိ အတွင်းရီးမှူးအဖြစ်ဆောင်ရွက်ခပြီးကေ၊ ၎င်းမဂ္ဂဇင်းမာ အင်္ဂလိပ် ဘာသာနန့် ဆောင်းပါးတိ ရီးသားခရေ။ ၁၉၆၂-၆၃ ခုနှစ်မာ ရန်ကုန်တက္ကသိုလ် ကျောင်းသားတိ လှုပ်ယှားမှု၌ ပါဝင်ခအနိန်နန့် ကျောင်းထုတ်ခံခရရေ။

၁၉၆၃-ခုနှစ်မာ ရန်ကုန်တက္ကသိုလ် ရက္ခိုင်ကျောင်းသားတိ စုစည်းပနာ ရက္ခိုင်ပြည် ကွန်မြူနစ်ပါတီဧ့ လက် နက်ကိုင်တော်လှန်ရီးလှုပ်ယှားမှုမာ ပါဝင်ခရေ။ ၁၉၆၇-ခုနှစ်မှ ၁၉၆၉-ခုနှစ်အထိ ချောက်မြို့နယ်၊ ကုန်သွယ်ရီးဌာန၌ ဌာနခွဲမန်နီဂျာအဖြစ် ဆောင်ရွက်ခရေ။ ၁၉၆၉-မှ ၁၉၇၄-အထိ ပေါက်တောမြို့ နယ်၊ ကုန်သွယ်ရီးဌာန ဦးစီးမန်နီဂျာအဖြစ် ဆောင်ရွက်နေစဉ် ၁၉၇၇ ခုနှစ်မာ သီးခြားရက္ခိုင်ပြည် ဖွဲ့စီး တည်ထောင်ရန် ကြံစည်မှုနန့် ထောင်ဒဏ်တသက်တကျွန်း ချခံခရပြီး ၁၉၈၀-ခုနှစ်မာ လွတ်ငြိမ်းချမ်း သာခွင့် အမိန့်အရ ပြန်ပနာလွတ်မြောက်ပါလတ်တေ။ ၁၉၈၄-မှ ၁၉၈၆-အထိ (Register Law) သင်တန်း ကို တက်ရောက် အောင်မြင်ခရေ။ ၁၉၈၈-ခုနှစ် လူထုဒီမိုကရေစီ အရီးတော်ပုံမာ ရန်ကုန် မြို့နန့် စစ်တွေမြို့ရို့မာ ပါဝင်လှုပ်ရှားခရေ။ ၁၉၈၉-ခုမာ ရက္ခိုင်ပြည်သူ့ ညီညွတ်ရီးပါတီ အထွေထွေ အတွင်းရီး မှူး တာဝန်ထမ်းဆောင်ခရေ။ ၁၉၉၀-ခုနှစ်၊ ရက္ခိုင်ပြည်သူ့ဒီမိုကရေစီ တပ်ပေါင်းစု ဥက္ကဋ္ဌ တာဝန်ကိုလေ့ ထမ်းဆောင်ခရေ။

၂၀၀၇ ခုနှစ်မှ ၂၀၀၉ ခုနှစ်အထိ ရန်ကုန်တက္ကသိုလ် (DML,DIL) သင်တန်းတိကို တက်ရောက်ယောင်မြင် ခရေ။ ၂၀၀၈-ခုနှစ် ဖွဲ့စီးပုံအခြီခံဥပဒေကို လက်ခံသင့် မခံသင့်ဟု စကားအက်နေချိန်၌ မြန်မာနိုင် ငံရီးမာ ရက္ခိုင်အမျူးိသားအတွက် စုစီးညီညွတ်မှုနန့် ရပ်တည်မှု ပလက်ဖောင်းတခု မဖြစ်မနီ လိုအပ် ရေလို့ အကြံပြုကာ ကိုယ်တိုင်လေ့ ၂၀၁၀-ရွီးကောက်ပွဲမာ RNDP ပါတီကို တက်စားပြုပနာ ပြိုင်ဘက် တိအား နိူင်းပြိုင်နိုင်ခရေ။ မင်းပြားမြို့နယ် မဲဆန္ဒနယ်၌ ပြည်သူ့လွှတ်တော် ကိုယ်စားလှယ်အဖြစ် ရွေး ချယ်ခံခရပြီး လွှတ်တော်၌ ရက္ခိုင်အမျိုးသားရို့ဧ့ တိုးတက်ဖွံ့ဖြိုးရီးဆိုင်ရာ မီးခွန်းတိ၊ အဆိုတိကို တင်သွင်း ဆွီးနွီးခရေ။ မင်းပြားမြို့နယ်အတွင်းမာ လေးမြို့မြစ်ကမ်းပြိုခြင်း၊ ဂွက်မြေဆုံးရှုံးရခြင်း၊ လယ်ယာမြီ အသိမ်းခံရခြင်း ကိစ္စများ အပါအဝင် အခြားရက္ခိုင်အမျိုးသား အကျိုးစီးပွားတိအတွက် လွှတ်တော်မာ တစိုက်မတ်မတ် တင်ပြတောင်းဆိုခရေ။

ရက္ခိုင်အမျိုးသား အကျိုးစီးပွားတိအတွက် တာဝန်ထမ်းဆောင်နီရင်း (၂၀၁၂)ခုနှစ် ပထမအ ကြိမ် ပြည်ထောင် စုလွှတ်တော် တတိယ ပုံမှန်အစီးအဝေး တက်ရောက်နီစဉ် ကျန်းမာရီး အခြီ အနီကတ်ောင့် နီပြည်တော်ပြည်သူ့ဆီးရုံ၌ ဆီးကုသမှု ခံယူဖိ ၂၀၁၂ ခုနှစ်၊ မာ့ခ်ျလ ၁-ရက်၊ ညဇာ (၇း၂၀)နာရီမာ ဆုံးပါးလားရေ။

ကွယ်လွန်ချိန်မာ ဇနီး ဒေါ်ချစ်မဖြူနန့် သားသမီး (၇)ဦး ကျန်ရစ်ခရေ။